இருநாடுகளுக்கும் இடையே போட்டி நிலவியது. ஜெர்மனியில் கட்டப்படும் ஒரு கப்பலுக்கு பதில் இங்கிலாந்து இரண்டு கப்பல்களைக் கட்டியது. குறுகிய நாட்டுப்பற்றும் இப்போருக்கு மற்றொரு காரணமாகும். ஒரு நாட்டின்மீது பற்று என்பது மற்றொரு நாட்டின் மீது காட்டப்படும் வெறுப்பு என்று உணரப்பட்டது. எடுத்துக்காட்டாக ஜெர்மனியை நேசிக்கவேண்டுமானால் பிரான்சை வெறுக்கவேண்டும். அதேபோல பிரஞ்சுக் காரர்களும் ஜெர்மனியரை வெறுத்தனர். கிழக்கு ஐரோப்பாவில் குறுகிய நாட்டுப்பற்று தீவிரமாக பின்பற்றப்பட்டது. செர்பியர்கள் ஆஸ்திரியா ஹங்கேரியை வெறுத்தனர்.